Talajterhelési díj
Ügyleírás

Talajterhelési díjfizetési kötelezettség terheli azt a kibocsátót, aki a műszakilag rendelkezésre álló közcsatornára nem köt rá, és helyi vízgazdálkodási hatósági engedélyezés hatálya alá tartozó szennyvízelhelyezést - ide értve az egyedi zárt szennyvíztározót is - alkalmaz.
Jogosultak köre
Az adó alanya a kibocsátó, aki a műszakilag rendelkezésre álló közcsatornára nem köt rá, és helyi vízgazdálkodási hatósági engedélyezés hatálya alá tartozó szennyvízelhelyezést - ide értve az egyedi zárt szennyvíztározót is - alkalmaz.
Ha törvény nem írja elő az adózó személyes eljárását, helyette törvényes képviselője, vagy az általa, illetve törvényes képviselője által meghatalmazott személy is eljárhat. Jogi személy törvényes képviselőjének eljárása személyes eljárásnak minősül.
Mit kell tennie
A talajterhelési díj bevallása és megfizetése az önkormányzati adóhatóság által rendszeresített nyomtatvány megküldésével önadózás útján történik. A talajterhelési díjról az adóhatóság nem hoz határozatot.
A helyi vízgazdálkodási hatósági jogkörbe tartozó szennyvízelhelyezéshez kapcsolódó talajterhelési díjfizetés alól 2016. január 1. napjától teljes egészében mentességben részesül az a magánszemély kibocsátó, aki az ingatlanán szennyvízelhelyezést, ideértve tározót (derítőt) alkalmaz, valamint a kijelölt közszolgáltatóval azt rendszeresen ürítteti, és a tartalmát elszállíttatja.
Mentesül a bevallási kötelezettség teljesítése alól a magánszemély kibocsátó, ha talajterhelési díj fizetési kötelezettség nem terheli.
Kötelezettségmulasztás
Azt a magánszemély kibocsátót, aki az ingatlanán nem alkalmaz szennyvízelhelyezést, ideértve tározót (derítőt), valamint nem gondoskodik annak rendszeres üríttetéséről, és a tartalmának elszállíttatásáról, nem illeti meg az önkormányzati mentesség. A mentesség feltételeit nem teljesítő magánszemély kibocsátónak talajterhelési díjfizetési kötelezettsége keletkezik.
Az adóhatóság a kötelezettségek megszegése miatt a természetes személy adózót négyszázezer forintig, nem természetes személy adózót egymillió forintig terjedő mulasztási bírsággal sújthatja. A kötelezettség megszegésének minősül a kötelezettség hibás, hiányos, valótlan adattartalommal történő, vagy késedelmes teljesítése, illetve teljesítésének elmulasztása.
Határidők
Az év közben talajterhelési díj fizetési kötelezettség alanyává váló kibocsátók bejelentési kötelezettségüknek első alkalommal a szennyvízelhelyezés megkezdésétől számított 15 napon belül kell eleget tenniük.
A helyi vízgazdálkodási hatósági jogkörbe tartozó szennyvízelhelyezéshez kapcsolódó talajterhelési díjat a kibocsátónak kell megállapítania, bevallania és megfizetnie (önadózás) a tárgyévet követő év március 31-éig.
Az ügyintézési határidő 30 nap, amelyet az adóhatóság vezetője egy alkalommal – indokolás mellett – 30 nappal meghosszabbíthat. Az ügyintézési határidő a kérelemnek az adóhatósághoz történő megérkezését követő napon kezdődik. Az ügyintézési határidőbe nem számít be a hiánypótlásra és a tényállás tisztázásához szükséges adatok közlésére irányuló felhívástól az annak teljesítéséig terjedő idő. Ha a határidő utolsó napja olyan nap, amelyen az adóhatóságnál a munka szünetel, a határidő a következő munkanapon jár le.
Benyújtandó dokumentumok
Az E-Önkormányzat Portál felületéről az Talajterhelési díj ügycsoportban az alábbi nyomtatvány érhető el az online kitöltés és beküldés lehetőségét biztosító iForm űrlap formátumban, valamint – akár ügyfélkapus bejelentkezés nélkül is, magánszemélyek részére – nyomtatható PDF formátumban.

Az E-Önkormányzat Portál innen érhető el.
A nyomtatható PDF formátum innen érhető el.
Fizetési kötelezettség
A helyi vízgazdálkodási hatósági jogkörbe tartozó szennyvízelhelyezéshez kapcsolódó talajterhelési díjat a kibocsátónak a tárgyévet követő év március 31-éig kell megfizetnie.
Amennyiben a közcsatornát év közben helyezik üzembe, a díjfizetési kötelezettség a kibocsátót a közcsatorna üzembe helyezését követő 90. naptól terheli.
A fizetési kötelezettséget az önkormányzat 54300053-10056734-00000000 számú talajterhelési díj beszedési alszámlájára történő utalással, készpénz-átutalási megbízással vagy elektronikus fizetési és elszámolási rendszeren keresztül kell teljesíteni. 
Az eljárás díj-, illeték- és költségmentes.
Eljáró szerv
Edelényi Közös Önkormányzati Hivatal Jegyzője
(Az önkormányzati adóhatósági jogkör címzettje az önkormányzat jegyzője.)
Edelény Város Önkormányzati Hivatala Pénzügyi Osztály
3780 Edelény, István Király útja 52.
Telefon: (+36) 48/524-100, 
Hivatalai kapu rövid neve: EDELENY
KRID azonosító: 650216114
Felettes szerv/jogorvoslat
Az adóhatóság határozata ellen önálló jogorvoslatnak van helye. Az adóhatóság végzése ellen önálló jogorvoslatnak akkor van helye, ha azt törvény megengedi, egyéb esetben a végzés elleni jogorvoslati jog a határozat, ennek hiányában az eljárást megszüntető végzés ellen igénybe vehető jogorvoslat keretében gyakorolható.
A fellebbezést és a fellebbezést alátámasztó bizonyítékokat az írásba foglalt döntés közlésétől számított tizenöt napon belül, utólagos adómegállapítás esetén harminc napon belül lehet előterjeszteni. E rendelkezés vonatkozik a fellebbezés elektronikus úton történő benyújtására is.
A fellebbezést a megtámadott döntést hozó adóhatóságnál kell előterjeszteni.
A fellebbezés illetékköteles, amelyet Edelény Város önkormányzat 54300053-10056772-00000000 számú Eljárási illeték fizetési számlájára történő utalással, készpénz-átutalási megbízással vagy elektronikus fizetési és elszámolási rendszeren keresztül kell megfizetni. 
Az első fokú közigazgatási határozat elleni fellebbezés illetéke - ha e törvény másként nem rendelkezik, és a fellebbezés tárgyának értéke pénzben megállapítható - a fellebbezéssel érintett vagy vitatott összeg minden megkezdett 10 000 forintja után 400 forint, de legalább 5000 forint, legfeljebb 500 000 forint. Ha a fellebbezés tárgyának értéke pénzben nem állapítható meg, a fellebbezés illetéke 5000 forint.
Végzés elleni fellebbezésért - ha e törvény másként nem rendelkezik - 3000 forint illetéket kell fizetni.
Az elektronikus ügyintézésre és elektronikus kapcsolattartásra kötelezett adózók (ideértve a meghatalmazott képviselőt és a jogi képviselőt is) a fellebbezést joghatás kiváltására alkalmas módon e-Papír szolgáltatáson keresztül nyújthatják be az elsőfokú adóhatósághoz. Az e-Papír-szolgáltatás a következő linken érhető el: https://epapir.gov.hu/.
Az elektronikus ügyintézésre nem kötelezett ügyfelek írásban, papír alapon is benyújthatják a fellebbezést.
Az Önkormányzati Adóhatóság felettes szerve a Borsod-Abaúj-Zemplén Vármegyei Kormányhivatal.
Egyéb információk
A helyi vízgazdálkodási hatósági jogkörbe tartozó szennyvízelhelyezéshez kapcsolódó talajterhelési díjjal kapcsolatos megállapítási, bevallási, befizetési, ellenőrzési, adatszolgáltatási, eljárási szabályokat, valamint a díjkedvezmények és mentességek eseteit a települési önkormányzat rendeletben állapítja meg.
A talajterhelési díj alapja csökkenthető azzal a számlákkal igazolt mennyiséggel, amelyet a kibocsátó szennyvíztárolójából, olyan arra feljogosított szervezettel szállíttat el, amely a folyékony hulladék jogszabályi előírások szerinti elhelyezését igazolja.
Miskolc Megyei Jogú Város Jegyzője (a továbbiakban: Jegyző) részére a vízszolgáltató a kibocsátók azonosítása és ellenőrzése érdekében adatszolgáltatásra köteles minden év február 28. napjáig a kibocsátók részére az előző évben szolgáltatott, valamint a locsolási célú felhasználásra figyelembe vett vízmennyiségről, a csatornára való rákötésekről, a rákötést követő hó 5. napjáig.
A folyékony hulladék elszállítására feljogosított szervezet a kibocsátók szennyvíztározójából az előző évben elszállított folyékony hulladék mennyiségéről, minden év február 28. napjáig adatot szolgáltat a Jegyző részére. 
Vonatkozó jogszabályok
2017. évi CL. törvény az adózás rendjéről
2017. évi CLI. törvény az adóigazgatási rendtartásról
2023. évi CIII. törvény a digitális államról és a digitális szolgáltatások nyújtásának egyes szabályairól
465/2017. (XII. 28.) Korm. rendelet az adóigazgatási eljárás részletszabályairól
1990. évi XCIII. törvény az illetékekről
2003. évi LXXXIX. törvény a környezetterhelési díjról
Miskolc Megyei Jogú Város Önkormányzata Közgyűlésének 31/2015.(XI. 23) önkormányzati rendelete a talajterhelési díjjal kapcsolatos helyi szabályokról
Miskolc Megyei Jogú Város Önkormányzata Közgyűlésének 16/2022.(X. 4.) önkormányzati rendelete a nem közművel összegyűjtött háztartási szennyvíz begyűjtésére vonatkozó közszolgáltatásról
